Vargonai

Vargonai ( <  – instrumentas) – pučiamasis klavišinis muzikos instrumentas.

Vargonai būna įvairių tipų, dažnai sudėtingos sandaros: labai didelių, turinčių daugiau kaip 30 000 vamzdžių, ir tokių nedidelių kilnojamųjų kaip portatyvas, pozityvas, regalas, fisharmonija.

2017 m. vargonų gamyba ir muzika Vokietijoje įtrauktas į nematerialiojo pasaulio paveldo sąrašą.Organ craftsmanship and music

 Sandara 
Svarbiausios vargonų dalys: vamzdžiai (į juos pučiamas oras sukelia garsus), oro pūtimo sistema, arba pūtykla, ir griežykla.

Vamzdžiai (kiekvienas jų duoda tik po vieną garsą) skirstomi į švilpiamuosius (dar vadinami fleitiniais, labialiniais) ir liežuvėlinius; pagrindą sudaro švilpiamieji, gaminami iš metalo (dažniausiai alavo, švino) ir medžio. Garsų tembras priklauso nuo vamzdžių konstrukcijos, dalių proporcijos (menzūros) ir medžiagos, iš kurios jie pagaminti. Liežuvėliniai vamzdžiai naudojami daugiausia solo grojimui arba skambesio sodrumui padidinti.thumb|200px|Vargonai Klosterlechfelde, Vokietijoje

Visi vargonų vamzdžiai suskirstyti į registrus, arba balsus (registrą sudaro to paties tembro, dažnai vienos klaviatūros apimties vamzdžių eilė). Registrai tarpusavyje skiriasi garso aukščiu (1–3 oktavomis, kvintomis, tercijomis ir kt.). Aukštį lemia vamzdžio ilgis (aukštis apibūdinamas C garso vamzdžio ilgiu, išreikštu pėdomis; notaciją atitinkančio aukščio registro C garso vamzdis yra 8 pėdų, oktava aukštesnio registro – 4 pėdų, oktava žemesnio – 16 pėdų ir t. t.). Vargonų diapazonas būna įvairus. Didelių vargonų siekia 10 oktavų.

Pagal kai kuriuos bendrus požymius registrai jungiami į grupes; kiekvienai grupei valdyti įrengiama atskira klaviatūra (vargonai dažniausiai turi 2–4 rankines klaviatūras, vadinamus manualus, ir 1 kojinę klaviatūrą, arba pedalus). Griežykloje sumontuotos ir registrų valdymo rankenos.

Oro pūtimo sistemą sudaro dumplės, oro takai ir oro paskirstymo dėžės. Oro pūtimo sistema ir griežykla, sujungtos pneumatiniais arba elektriniais mechanizmais, sudaro valdymo įrenginį, arba valdytuvus.

Visi vargonų mazgai sumontuoti į rėmus ir pastatą, kurio priekinė dalis dažnai būna meniškai apipavidalinta, yra svarbus patalpos architektūrinis elementas, kai kada turintis ir meninę vertę.

Vargonų sandara nusistovėjo XVI a., o tobulinta buvo iki XX a. Naujausi patobulinimai: elektromechaninė traktūra, elektriniai kombinacijų mechanizmai.

 Istorija 

Ankstyviausi tikri vargonai – apie III a. pr. m. e. hidraulis. Aleksandrijoje Ktesibijas išrado hidraulinius vargonus (juose oras buvo pučiamas 2 vandens siurbliais). Vargonų gamybos meną, išvystytą senųjų graikų ir romėnų, perėmė Vidurinių Rytų tautos.

Apie 350 m. e. m. Bizantijoje hidraulinius vargonus išstūmė patobulinti dumpliniai. 660 m. popiežiaus Vitalijaus nurodymu vargonai pradėti naudoti bažnyčiose. Labiausiai jie paplito nuo IX a., o nuo XIV a. pradedama naudoti kojinė klaviatūra-pedalas.

Nuo viduramžių vargonai beveik išimtinai buvo paplitę Europoje, vėliau pateko į Jungtines Amerikos Valstijas. Svarbiausi šiuolaikinių vargonų raidos tarpsniai tęsiasi 2 tūkstančius metų, per tą laiką buvo įvesta klaviatūra, pridėti pedalai ir veikimo mechanizmas. Naujausias patobulinimas – elektros prijungimas mechanizmui.

 Kompozitoriai 
Žymiausi kompozitoriai, kūrę vargonams: Dytrichas Bukstehudė, Johanas Sebastianas Bachas, Sezaras Frankas, Zigridas Karg Elertas, Maksas Rėgeris, Šarlis-Mari Vidoras, Marselis Diuprė, Olivjė Mesianas, Derdis Ligetis.

Lietuvių kompozitoriai parašę reikšmingų kūrinių vargonams: Juozas Naujalis, Mikalojus Konstantinas Čiurlionis, Vytautas Bacevičius, Teisutis Makačinas, Vytautas Barkauskas.

 Vargonai Lietuvoje 
miniatiūra|262x262px|Vargonai Šv. Jonų bažnyčioje Vilniuje
Lietuvos bažnyčiose vargonai buvo statomi nuo XVI a. Didžiausi Lietuvos vargonai pastatyti Vilniaus universiteto Šv. Jonų bažnyčioje (UAB „Vilniaus vargonų dirbtuvė“, 1983–2000 m., 3 manualai, 64 registrai). Vieni seniausių ir vertingiausių yra Vilniaus Dominikonų bažnyčioje.

Žymiausi Lietuvos vargonininkai: Leopoldas Digrys, Bernardas Vasiliauskas, Gediminas Kviklys, Balys Vaitkus, Jūratė Landsbergytė, Jūratė Bundzaitė, Virginija Survilaitė ir kt.

 Literatūra 
 Vargonų istorija ir vargonavimo tradicijos Lietuvoje ir užsienyje (sud. Stanislava Juškienė). – Rokiškis: I. Skripkos individuali įmonė, 2008. – 62 p.: iliustr. – ISBN 978-9955-677-09-3

 Taip pat skaitykite 

 Laikrodis su gegute (analogiška konstrukcija)
 Portatyvas
 Fisharmonija

 Nuorodos 

 Istoriniai Lietuvos vargonai
 Vargonų paveldo centras
 Nacionalinė vargonininkų asociacija
 Karaliaučiaus vargonai 
 Casparini – Mažosios ir Didžiosios Lietuvos vargonų meistras 
 Vargonų muzika 
 Amerikos vargonininkų gildija 
 Pipedreams – radijo stotis, transliuojanti kassavaitines vargonų muzikos programas 
 Didžiausi pasaulyje vargonai 
 Lenkų virtualus vargonų centras  
 Puslapis apie vargonus  

Kategorija:Vargonai
Kategorija:Nematerialusis pasaulio paveldo sąrašas